Vaike Hang
Vaike Hang (26. august 1932 Männikuste küla, Tõstamaa vald – 21. november 2021) oli eesti geoloog, looduskaitsetegelane, teadusajaloolane ja koduloolane. Ta lõpetas Tartu Riikliku Ülikooli 1956. aastal geoloogina. Ta on töötanud pikka aega Eesti Teaduste Akadeemia Looduskaitse Komisjoni teadussekretärina. Ta on põhjalikult uurinud Tõstamaa valla kõigi talude ajalugu.